ড. খন্দকার মোশাররফ হোসেন জানান, নির্বাহী কমিটি বা কোনও কমিটি গঠনের ব্যাপারে দলে আলোচনার কোনও নিয়ম নেই। কাউন্সিলররা এ দায়িত্ব পরিপূর্ণভাবে চেয়ারপারসনকে দিয়েছেন। তিনি যখনই প্রয়োজন মনে করবেন বা গুছিয়ে আনতে পারবেন তখনই কমিটি ঘোষণা করা হবে। এক প্রশ্নের জবাবে স্থায়ী কমিটির এক নম্বর এই সদস্য বলেন, কমিটি নিয়ে যাতে অস্বচ্ছতার প্রশ্ন না ওঠে এজন্য চেয়ারপারসন সম্ভবত এবার খুবই সতর্ক। ফলে এ পর্যন্ত যা মনে হয়; এক হাতেই তিনি সব তদারকি করছেন।